tartuNLP/wikipedia-smugri-20251201 huggingface dataset:
Histriooniline isiksushäire

Histriooniline isiksushäire on isiksushäire, mida iseloomustab ülemäärane emotsionaalsus, tähelepanuvajadus ja teatraalsus. Kaasneda võib egotsentrilisus, enesehellitamine, pidev tunnustuseihalus, kerge haavumine ja püsiv manipuleeriv käitumine oma tahtmise saamiseks. Histrioonilist isiksushäiret on Ameerika Ühendriikides diagnoositud naistel neli korda sagedamini kui meestel. Häire puudutab 2–3% elanikkonnast ja 10–15% psühhiaatriaravi patsientidest.
Selle häirega inimesi peetakse elavateks, dramaatilisteks, reibasteks, entusiastlikeks, ekstravertseteks ja flirtivateks
Varem nimetati seda isiksushäiret hüsteeriliseks isiksushäireks. Histrioonilise isiksusega on väga kerge luua tutvust, kuid neil tekib raskusi lähedaste, pikaajaliste ja vastastikku rahuldust pakkuvate suhete hoidmisega. Neil on keeruline kogeda sügavaid tundeid ning neid teistega jagada, kuna nad on emotsionaalselt pinnapealsed ja muudavad tihti oma arvamust, mida teised tõlgendavad siiruse puudumisena. Neid peetakse egotsentrilisteks, manipuleerivateks, ennast õigustavateks, kes on teiste suhtes hoolimatud. Selleks, et suhet hoida võivad nad manipuleerida tehes enesetapuähvardusi või reaalseid enesetapukatseid.
Histrioonikud võivad olla ka kergeusklikud ja kergesti mõjutatavad. Nad ei pruugi taluda pinget ja rutiinseid tegevusi – alustavad tegevusi ilma neid lõpetamata või hüplevad ühelt tegevuselt teisele. Teevad sageli rutakaid ja mõtlematuid otsuseid.
Teistelt ootavad histrioonilise isiksusehäirega inimesed tähelepanu, kiindumust ja tunnustust ja võivad olla sõltuvad ja abitud, otsides teistelt heakskiitu. Nad on väga tundlikud kriitika osas ning muretsevad ülemääraselt oma välise veetluse pärast.
Kui on tegemist psühhiaatrilise diagnoosiga, siis inimesel võivad esineda allolevad tundemärgid:
USA-s on sümptomite kergemaks meeldejätmiseks kasutusel ingliskeelne lühend "PRAISE ME":
Histriooniline häire esineb sageli koos teiste psüühikahäiretega nagu: kohanemishäireid, ärevus, depressioon, sõltuvushäired, krooniline meeleolulangus ehk düstüümia, stressist tingitud kehalised häired jms. On täheldatud, et selle isiksushäirega isikud pöörduvad arsti poole üldpopulatsioonist neli korda sagedamini.
Psühhoanalüütiline teooria histrioonilise isiksushäire põhjustest.
Psühhoanalüütiline teooria leiab, et selle isiksushäire põhjuseks võis olla autoritaarselt või eemalolevalt suhtuvad vanemad või üks lapsevanem, tavaliselt ema. Sellise suhtumisega kaasnes ka tingimustega armastus, kus laps ei suutnud seatud tingimusi kunagi täiuslikult täita. Freud kasutades psühhoanalüüsi, uskus, et himurus peegeldab patsiendi võimetust tingimusteta armastada ja kognitiivselt küpseks areneda ning sellised patsiendid on üldiselt madala emotsionaalsusega .
Ta uskus, et võimetus armastada võib tuleneda traumaatilisest kogemusest, nagu näiteks lapsepõlves lähedase inimese surm või lahutamine ühest lapsevanemast, mis andis talle vale ettekujutuse suhtes pühendumisest. Läbi ühe või mitme traumaatilise kogemuse, kus kaob lähedane sõber või pereliige (kas surma või lahkumise tõttu), võib inimesel kaduda võime teiste inimestega tõelisi sidemeid luua.
Willem Duyn

Wilhelmus Jacobus Duyn (31. märts 1937 – 4. detsember 2004) oli Hollandi laulja, muusik ja näitleja.
Ta oli ansambli Mouth &amp; MacNeal liige, mis esindas Hollandit 1974. aasta Eurovisiooni lauluvõistlusel.
Gambia kuninganna

Gambia kuninganna (inglise keeles alates 18. juunist 1965: "Queen of the Gambia and all Her other Realms and Territories, Head of the Commonwealth") oli Gambia riigipea 18. veebruarist 1965 kuni 24. aprillini 1970.
Ainus kuninganna oli Elizabeth II, keda kohapeal esindas kindralkuberner. 3.–5. detsembril 1961, enne iseseisvumist, külastas kuninganna Gambia kolooniat.
Trinidadi ja Tobago kuninganna

Trinidadi ja Tobago kuninganna (inglise keeles alates 2. novembrist 1962: "By the Grace of God, Queen of Trinidad and Tobago and of Her other Realms and Territories, Head of the Commonwealth") oli Trinidadi ja Tobago riigipea 31. augustist 1962 kuni 1. augustini 1976.
Ainus kuninganna oli Elizabeth II, keda kohapeal esindas kindralkuberner. Elizabeth II külastas oma valitsusajal Trinidadi ja Tobagot 7.–9. veebruarini 1966; hiljem on ta seda teinud veel 1985. ja 2009. aastal.
Solange Berry

Solange Berry (23. november 1932 Charleroi – 26. jaanuar 2018) oli Belgia laulja.
1958. aasta Eurovisiooni lauluvõistlusel esindas ta Luksemburgi lauluga "Un grand amour", saavutades ühe punktiga üheksanda koha.
Dražnja

Dražnia (vene keeles "Dražnja", transkribeerituna Dražnja) on Minski linnaosa, mis asub linna idaosas Partyzanski rajooni territooriumil.
Linnaosas asub trollidepoo. Selles piirkonnas asuvad valdavalt toiduainetetööstuse ettevõtted: õlletehas, piimakombinaat, kondiitrivabrik, leivatehas, vahuveini valmistav ettevõte. Seal asub ka üks Minski soojuselektrijaam. Haridust annavad kaks keskkooli.
Dražnja territooriumile jääb Minski ainus raba, mille pindala on küll kõigest üks hektar.
Ajalugu.
Linnaosa kohal asus varem Dražnia küla, kus 1917. aastal oli 102 elanikku. Külast 1-2 kilomeetri kaugusel asusid paar talu ja kõrts, mis 1930. aastatel külaga liideti. Dražnia maad liideti Minskiga aastal 1959. Küla majad lammutati suuremalt jaolt XX sajandi lõpus, viimane neist 2010. aastal.
Camillo Felgen

Camille Jean Nicolas Felgen (17. november 1920 – 16. juuli 2005) oli Luksemburgi laulja.
1960. aasta Eurovisiooni lauluvõistlusel esindas ta Luksemburgi lauluga "So laang we's du do bast".
1962. aasta Eurovisiooni lauluvõistlusel esindas ta Luksemburgi lauluga "Petit bonhomme".
Keeleline pööre

Keeline pööre tähistab filosoofias ja inimteadustes valdkonna tõlgendamiskeskme ja meetodite kasutamise nihkumist kogemuses väljendatud keelele ning nendes valdkondades toimunud muutusi. Pööre algas 20. sajandil keeleteaduses ja filosoofias oletusest, et keel pole tegelikkuse ja kogemuse edastamise sõltumatu vahendaja. Erinevatelt lähtealustelt hakati uurima, mida me keelega teeme, ehk täpsemalt, mida keel tegelikkuse või meiega teeb.
Keelelise pöördeni viisid avastused keeleteaduses. Kandvat rolli selles mängisid Ludwig Wittgenstein, John Austin ja Mihhail Bahtin. Vastavalt uuele keelekontseptsioonile hakati sotsiaalse tegelikkuse alusena nägema keelt. Avastuste tulemusena muutus arusaamine keele tähtsuse rollist mõtlemise, tunnetamise, ja teadmiste konstrueerimise protsessis. Kõik mõisted, kategooriad ja tähendused ning teadmised tervikuna tekivad ja elavad edasi keeles. Keele kaudu osalevad inimesed maailma kujundamises, tundmaõppimises ja taasloomises.
Mõistet "keeleline pööre" kasutas esimesena Gustav Bergman ja laiemalt Richard Rorty 1967. aastal ilmunud antoloogias "The linguistic turn". Arvatakse, et saksa hermeneutilises filosoofias toimus keeleline pööre juba 18. sajandil.
Keeleline pööre pole teaduslik ega filosoofiline teooria. Keelelist pööret käsitlevast kirjandusest võib leida erinevaid lähenemisi. Filosoofid keskenduvad keelefilosoofilistele aspektidele, keeleteadlased keele ja kommunikatsiooni uurimisele ning sotsiaalteadlased sellele, kuidas muutunud arusaam keele rollist mõjutab sotsiaalse tegelikkuse mõistmist ja selle tundmaõppimist.
Stsjapjanka

Ściapianka (vene keeles "Stepjanka", transkribeerituna Stsjapjanka) on Minski linnaosa, mis asub linna idaosas Partyzanski rajooni territooriumil. Linnaosa ühendavad ülejäänud linnaga elektrirongid.
Ajalugu.
Linnaosa kohal asus varem Lipki küla, mille juures asus Ściapianka raudteejaam. Jaam muutus oluliseks Teise maailmasõja järel, mil selle ladudes hoiti Minski ülesehitamiseks vajalikke ehitusmaterjale. ka asus küla lähistel sõjaväelinnak. Piirkond liideti Minskiga aastal 1987.
Aastal 2010 alustati endise sõjalinnaku pooltühjade hoonete asemele uue elamurajooni projekteerimist. Tööd algasid aastal 2011. Sõjaväelinnaku varasematele elanikele ehitati aga individuaalelamud.
Breitenwang

Breitenwang on küla ja vald ("Gemeinde") Austrias Tirooli liidumaal Reutte ringkonnas. Vald asub 850 m kõrgusel merepinnast. Valla pindala on 18,9 km², 1. jaanuaril 2016 elas seal 1465 inimest.
Breitenwang asub Reutte basseinis linna külje all Plansee ääres.
Traktoritehase linnak

Traktoritehase linnak (vene keeles "Traktorozavodskoi posjolok", valgevene keeles "Traktarazavodzki pasiołak", transkribeerituna Traktarazavodski pasjolak) on Minski linnaosa, mis asub linna idaosas Partyzanski rajooni territooriumil.
Linnaosa peamine ettevõte on Minski Traktoritehas. Linnaosal on oma kultuurimaja ja raamatukogu. Haridust annavad kolm keskkooli ja lastemuusikakool, lisaks töötab seal mitu kutsehariduskooli. Linnaosal on ka kaks polikliinikut ja perekonnaseisuameti osakond. Linnaosa ühendavad ülejäänud Minskiga nii trammid kui ka trollibussid, seal asub ka üks Minski metroo jaam.
Ajalugu.
Linnaosa kohal asus varem Arhierei Tuka nime kandev talu, mis kuulus 19. sajandil Minski piiskop Antonile. 1939. aastal otsustati sinna rajada pommitajaid tootev tehas, ent valmida jõudsid vaid mõned angaarid, seejärel katkestas tööd aga Saksa vägede sissetung.
Linnakut asuti rajama 1946. aastal. Kohe pärast sõja lõppu hakati lennukitehase asemele rajama traktoritehast ja see avati 29. mail 1946. Suur tööstusettevõte vajas suurel hulgal tööjõudu (ka tänapäeval on seal üle 17 000 töölise) ja nii ehitati selle juurde töölislinnak, kuhu kavandati ka vajalikud teenindusettevõtted. Rajooni projekteeris Zinovi Rozenfeld. Ehitusel osalesid ka saksa sõjavangid ning mõned sealsed hooned on sakslaste projekteeritud.
Linnaossa oli ette nähtud ohtralt haljastada ning sinna püstitati mitmeid skulptuure. Algselt projekteeritud hooned olid valdavalt kahekorruselised, hiljem lisandusid nelja- ja viiekorruselised hruštšovkad.
Kuna hooned on rajatud suuremalt jaolt ühel perioodil, on nad ka ühesuguses seisukorras. Juba 2011. aastal arutati linnaosa renoveerimise vajadust, ent rajooninõukogu võttis sellekohase otsuse vastu alles 2014. aastal.
Ehenbichl

Ehenbichl on vald ("Gemeinde") Austrias Tirooli liidumaal Reutte ringkonnas. Vald asub 862 m kõrgusel merepinnast. Valla pindala on 7,3 km², 1. jaanuaril 2016 elas seal 829 inimest.
Ehenbichl asub Reutte basseinis, linnast eraldab seda Sintwagi mägi. See on peateest kõrval ja asub Lechi jõe ääres, mis voolab Saksamaale.
Alar Ainumäe

Alar Ainumäe (20. mai 1932 – 6. august 2009) oli eesti põllumajandustegelane.
Ta lõpetas Jäneda Põllumajandustehnikumi.
1956. aastast töötas ta Paide rajooni V. Kingissepa nimelise kolhoosi agronoomina, 1957. aastast sama kolhoosi esimees, 1970. aastast Aravete kolhoosi esimees, 1993. aastast Aravere Argo OÜ juhatuse esimees. Ta oli ka Paide KEK-i ja OÜ Arme Turvas juhatuse liige.
Aastatel 1980–1990 oli ta Eesti NSV Ülemnõukogu X ja XI koosseisu saadik. Eesti NSV Ülemnõukogu X koosseisus oli ta põllumajanduskomisjoni liige, Eesti NSV Ülemnõukogu XI koosseisus agrotööstuskompleksi komisjoni liige.
Malta kuninganna

Malta kuninganna oli Malta riigipea 21. septembrist 1964 kuni 13. detsembrini 1974.
Ainus kuninganna oli Elizabeth II. Kohapeal esindas teda kindralkuberner. 14.–17. novembril 1967 külastas kuninganna Maltat.
Sierra Leone kuninganna

Sierra Leone kuninganna (inglise keeles "Queen of Sierra Leone and of Her other Realms and Territories, Head of the Commonwealth") oli Sierra Leone riigipea 27. aprillist 1961 kuni 19. aprillini 1971.
Ainus kuninganna oli Elizabeth II. Kohapeal esindas teda kindralkuberner. Kuninganna koos oma abikaasa prints Philipiga külastas Sierra Leonet 25. novembrist kuni 1. detsembrini 1961.
Odakivi (perekonnanimi)

Odakivi on eesti perekonnanimi.
Nimede eestistamisel määrati Odakivi uueks perekonnanimeks isikutele, kelle perekonnanimi oli Sandström (Kõnnu vallas ja Rapla vallas). 1. jaanuaril 2017 sellise perekonnanimega inimesi Eestis ei ela või on neid vähem kui 5.
Monique Melsen

Monique Melsen (sündinud 24. veebruaril 1951 Ettelbruckis) on Luksemburgi laulja.
1971. aasta Eurovisiooni lauluvõistlusel esindas ta Luksemburgi lauluga "Pomme, pomme, pomme".
Taarde

Taarde on eesti perekonnanimi.
Nimede eestistamisel määrati Taarde uueks perekonnanimeks isikutele, kelle varasem perekonnanimi oli Grimm (Kunda-Malla vallas). Rudolf-Leopold Taarde palvel kanti Taarde perekonnanimede kaitseregistrisse nr. 355 all (Siseministeeriumi teadaanne 31. märtsist 1938).
1. jaanuaril 2017 sellise perekonnanimega inimesi Eestis ei ela või on neid vähem kui 5.
Taimsalu

Taimsalu on eesti perekonnanimi.
Nimede eestistamisel määrati Taimsalu uueks perekonnanimeks isikutele, kelle perekonnanimi oli Teimann. Johannes-Rudolf Taimsalu palvel kanti Taimsalu perekonnanimede kaitseregistrisse nr. 144 all (Siseministeeriumi teadaanne 4. septembrist 1935).
1. jaanuaril 2017 sellise perekonnanimega inimesi Eestis ei ela või on neid vähem kui 5.
Kaitsevoolundi

Kaitsevoolundi (inglise keeles "payload fairing") on kanderaketi ninas asuv kaitsekate, mille eesmärk on kaitsta kanderaketi lastiks olevat kosmoseaparaati dünaamilise rõhu ja aerodünaamilise kuumenemise eest, kui kanderakett raketistardi ajal läbi atmosfääri lendab.
Taioste

Taioste on eesti perekonnanimi.
Nimede eestistamisel määrati Taioste 1928. aastal uueks perekonnanimeks isikutele, kelle perekonnanimi oli Treifeldt alias Treufeldt (Arnold Treifeldtile). Arvo Taioste palvel kanti Taioste perekonnanimede kaitseregistrisse nr. 255 all (Siseministeeriumi teadaanne 14. juulist 1936).
1. jaanuaril 2017 sellise perekonnanimega inimesi Eestis ei ela või on neid vähem kui 5 
Selle perekonnanimega on olnud kaks isikut:
David Alexandre Winter

David Alexandre Winter (sünninimi Leon Kleerekoper; sündinud 4. aprillil 1943 Amsterdamis) on Hollandi laulja.
1970. aasta Eurovisiooni lauluvõistlusel esindas ta Luksemburgi lauluga "Je suis tombé du ciel", mis ei saanud mitte ühtegi punkti ja jäi viimasele (kaheteistkümnendale) kohale.
Taliste

Taliste on eesti perekonnanimi.
Nimede eestistamisel määrati Taliste uueks perekonnanimeks isikutele, kelle perekonnanimi oli Smidt, Taska, Tau ja Thalheim. Mart Taliste palvel kanti Taliste perekonnanimede kaitseregistrisse nr. 104 all (Siseministeeriumi teadaanne 3. juunist 1935).
1. jaanuaril 2017 sellise perekonnanimega inimesi Eestis ei ela või on neid vähem kui 5.
Emanuela Timotin

Emanuela Timotin on rumeenia filoloog, loitsude, apogrüüfide ja rahvausundi uurija.
Timotin lõpetas 1999. aastal Bukaresti Ülikooli, omandas magistrikraadi Université Paris 4 Paris-Sorbonne'is 2000. aastal, doktorikraadi Bukaresti Ülikoolis 2007. aastal ja teise doktorikraadi Stendhali ülikoolis Grenoble'is 2009. aastal.
Ta töötab vanemteadurina Rumeenia Teaduste Akadeemia Iorgu Iordan – Al. Rosetti nimelises Keele Instituudis Bukarestis.
Emanuela Timotin on ajakirja Incantatio toimetuskolleegiumi liige ja üks "Studii și cercetări lingvistice" (Bukarest, Rumeenia) toimetajatest.
Ta kuulub mitmesse teadusorganisatsiooni, näiteks on ta ISFNR Loitsude, loitsimise ja loitsijate uurimise töörühma juhtkomitee liige, Rumeenia Lingvistika Seltsi liige, Piiblikirjanduse Seltsi liige.
Uurimissuunad.
Ta on koostanud 17.–19. sajandi Rumeenia kirjalike loitsude tekstikriitilise väljaande "Descântecele manuscrise românești: secolele al XVII-lea – al XIX-lea" – Bucharest: Editura Academiei Române, 2010. Teos pälvis Rumeenia Teaduste akadeemia Timotei Cipariu auhinna. E. Timotin on avaldanud kirjutisi loitsudest, erinevatest apogrüüfilistest käsikirjadest (nt taevakirjad), ta on avaldanud artikleid heterodokssete palvete ja samuti loitsude ja palvete seoste teemal paljudes erialastes väljaannetes.
Investeerimispank

Investeerimispank on eraettevõte, mis osutab finantsteenuseid eraisikutele, ettevõtetele ja valitsustele. Enamjaolt pakutakse ettevõtetele finantskapitali või tegutsetakse kliendi esindajatena väärtpaberite emiteerimisel. Investeerimispangandus aitab ettevõtteid, kes soovivad ühineda või siseneda turule.
Kaks põhisuunda investeerimispanganduses on ostmine ja müümine. Müügi pool hõlmab väärtpaberitega kauplemist ning üleüldist turundust. Ostu pool omakorda sisaldab nõustamist institutsioonidele, kes ostavad investeerimise teenuseid. Levinumad ostupoolsete üksuste liigid on erakapitali;-, investeerimis- ja riskifondid ning elukindlustusseltsid.
Erinevalt kommertspankadest ja jaepankadest ei võta investeerimispangad sissemakseid. 
Ajalugu.
Esimeseks investeerimispanganduse ettevõtteks oli Hollandi Ida-India ettevõte (VOC), kes hakkas avalikkusele väljastama võlakirju ja aktsiaid. Samuti oli VOC esimene avalikult kaubeldav ettevõte, kes oli börsil. VOC on kaasaegse investeerimispanganduse rajaja. 
Tegevuse tüübid.
Tüüpiline investeerimispank tegeleb järgmiste teenustega:
Väärtpaberitega kauplemine.
Investeerimispanga või suure investeerimisfirma väärtpaberitega kauplemise korraldamine on eraldi äri- ja teadusvaldkond, mis koosneb erinevatest mudelitest ja tehnoloogiatest. Enamasti on turul osalejad üsna kõrgtehnoloogilised üksused, kes tegelevad väärtpaberitega kauplemisega.
Finantsanalüütika ja uuringud.
Üks investeerimispankade tegevustest on ettevõtetele kaubeldavate väärtpaberite finantsanalüütika andmine. See tegevus ei too pangale kasumit. Vastupidi, see on üks kõige kulukamaid tegevusi. Uute nõuete tõttu peaksid investeerimispangad lisaks analüüsiaruannetele andma oma klientidele ka sõltumatu analüüsi. 
Suurimad investeerimispangad.
Suurimad investeerimispangad Eestis
KAS

KAS või Kas või kas võib tähendada järgmist:
Estonia kaevanduse põleng (2008)

Estonia kaevanduse põleng oli oktoobris 2008 Ida-Viru maakonnas Estonia kaevanduses toimunud tulekahju. 
Tulekahju sai alguse 10. oktoobril 2008, kui kaevanduse konveierikäigus 9. paneelstrekil süttis konveierlint. Strekk pumbati vett täis. 15. oktoobril pumbati vesi strekist välja, ent strekk süttis taas. 
Kustutamistööd maksid umbes 5,8 miljonit krooni.
Isokroonsus

Isokroonsus (kreeka keele sõnadest "isos", ’sama, võrdne’ ja "chronos" ’aeg’) ehk samavältelisus) on kasutusel mitmes tähenduses:
Andmesides tähendab isokroonne edastus ka vähimat garanteeritud andmeedastuskiirust (bit/s), näiteks liideste FireWire ja USB korral.
Sophie Carle

Sophie Carle (sündinud 7. juunil 1964) on Luksemburgi näitleja ja laulja.
1984. aasta Eurovisiooni lauluvõistlusel esindas ta Luksemburgi lauluga "Sophie Carle".
Eeva Niinivaara stipendium

Eeva Niinivaara stipendium on aastast 1982 Friedebert Tuglase Seltsi välja antav stipendium eesti kultuuri tutvustajale Soomes.
Plastic Bertrand

Plastic Bertrand (kodanikunimi Roger François Jouret; sündinud 24. veebruaril 1954 Brüsselis) on Belgia laulja.
1987. aasta Eurovisiooni lauluvõistlusel esindas ta Luksemburgi lauluga "Amour Amour".
Tema edukaimaks singliks oli "Ça plane pour moi" (1977), mis jõudis järgmise aasta suvel Suurbritannia edetabelis 8. kohale. Selle laulu vokaalosa esitas aga Lou Deprijck.
Park Café

Park Café oli Luksemburgi ansambel.
1989. aasta Eurovisiooni lauluvõistlusel esindas ansambel Luksemburgit lauluga "Monsieur".
Eeva Niinivaara stipendium (1997–2001)

Eeva Niinivaara stipendium oli 1997–2001 välja antud stipendium Siimusti piirkonna või Jõgeva valla abiturientidele, kes jätkasid oma õpinguid humanitaaralal Eestis või Soomes. Stipendiumi anti Soome Instituudi vahendusel. Stipendiumi anti viis aastat ja igal aastal 1500 Soome marka.
Sarah Bray

Sarah Bray (kodanikunimi Monique Wersant; sündinud 9. septembril 1954) on Luksemburgi laulja.
1991. aasta Eurovisiooni lauluvõistlusel esindas ta Luksemburgi lauluga "Un baiser volé".
Kontinent (ansambel)

Kontinent oli Luksemburgi ansambel.
1992. aasta Eurovisiooni lauluvõistlusel esindas ansambel koos Marion Welteriga Luksemburgi lauluga "Sou fräi".
Modern Times

Modern Times oli Luksemburgi ansambel.
1993. aasta Eurovisiooni lauluvõistlusel esindas ansambel Luksemburgi lauluga "Donne-moi une chance".
Chris Baldo

Chris Baldo (24. september 1943 – 24. jaanuar 1995) oli Luksemburgi laulja.
1968. aasta Eurovisiooni lauluvõistlusel esindas ta koos Sophie Gareliga Luksemburgi lauluga "Sou fräi".
Annemieke Verdoorn

Annemieke Margo Verdoorn (sündinud 8. augustil 1961 Rotterdamis) on Hollandi näitleja.
1985. aasta Eurovisiooni lauluvõistlusel esindas ta Luksemburgi lauluga "Children, Kinder, Enfants", mis kogus 37 punkti ja saavutas 13. koha.
Franck Olivier

Franck Olivier (sünninimi Claude Vangansbeck; 26. august 1948 – 8. november 2021) oli Belgia laulja.
1985. aasta Eurovisiooni lauluvõistlusel esindas ta Luksemburgi lauluga "Children, Kinder, Enfants".
Vícky Léandros

Vícky Léandros (kreeka keeles Βίκυ Λέανδρος; sünninimega Βασιλική Παπαθανασίου "Vassiliki Papathanasiou"; sündinud 23. augustil 1949) on kreeka päritolu laulja.
1965. aastal ilmus tema esimene singel "Messer, Gabel, Schere, Licht".
1967. aasta Eurovisiooni lauluvõistlusel esindas ta Luksemburgi lauluga "L'amour est bleu", mis sai 4. koha.
1972. aasta Eurovisiooni lauluvõistlusel esindas ta Luksemburgi lauluga "Après Toi", mis võitis lauluvõistluse.
Anjeza Shahini

Anjeza Shahini (sündinud 4. mail 1987 Tiranas) on albaania laulja.
2004. aasta Eurovisiooni lauluvõistlusel esindas ta Albaaniat lauluga "The Image of You".
Märts 2018

Märts 2018, kroonika.
2018. aasta märts algas neljapäeval ja lõppes 31 ööpäeva pärast laupäeval.
Luiz Ejlli

Luiz Ejlli (sündinud 12. juulil 1985 Shkodëris) on albaania laulja.
2006. aasta Eurovisiooni lauluvõistlusel esindas ta Albaaniat lauluga "Zjarr e ftohtë".
Aurela Gaçe

Aurela Gaçe (sündinud 16. oktoobril 1974) on albaania laulja.
2011. aasta Eurovisiooni lauluvõistlusel esindas ta Albaaniat lauluga "Kënga ime", mis jäi esimeses poolfinaalis 47 punktiga 14. kohale ja finaali ei pääsenud.
Aida Dyrrah

Aida Dyrrah (sündinud 1. jaanuaril 1974) on Albaania laulja.
2007. aasta Eurovisiooni lauluvõistlusel esindas ta koos Frederik Ndociiga Albaaniat lauluga "Hear My Plea".
Mony Marc

Mony Marc on Belgia laulja.
1956. aasta Eurovisiooni lauluvõistlusel esindas ta Belgiat lauluga "Le plus beau jour de ma vie".
Aveliina Helm

Aveliina Helm (sündinud 21. märtsil 1979 Tartus) on eesti bioloog ja looduskaitseteadlane, Tartu Ülikooli taastamisökoloogia professor.
Haridus.
Ta on õppinud aastatel 1986–1997 Tartu Karlova Gümnaasiumis, aastatel 1997–2001 Tartu Ülikoolis bioloogia bakalaureuseõppes, 2001–2003 samas magistri- ja 2003–2007 doktoriõppes. 2007. aastal kaitses ta Tartu Ülikooli bioloogia-geograafiateaduskonnas väitekirja "Formation and persistence of dry grassland diversity: role of human history and landscape structure" (Ajaloolise inimasustuse ja maastikustruktuuri mõju kuivade niitude liigirikkusele).
Teadustöö.
Teadustöö keskendub ökosüsteemide elurikkuse kujunemise, kaitse ja taastamise uurimisele. Uurimisvaldkonnad: maastikuskaalas protsessid ning nende mõju looduslike ja poollooduslike elupaikade elustikule ning nendega seotud ökosüsteemiteenuste pakkumisele; põllumajandusmaastike elurikkus ja selle säilimise alused; ökosüsteemide taastamise võimalused ja praktikad; looduskaitsemeetmete teaduslikud alused; ökosüsteemiteenuste hindamine ja kaardistamine.
Fud Leclerc

Fud Leclerc (sünninimi Fernand Urbain Dominic Leclercq; 1924 – 20. september 2010) oli Belgia laulja.
1956. aasta Eurovisiooni lauluvõistlusel esindas ta Belgiat lauluga "Messieurs Les Noyés De La Seine".
1958. aasta Eurovisiooni lauluvõistlusel esindas ta Belgiat lauluga "Ma Petite Chatte".
1960. aasta Eurovisiooni lauluvõistlusel esindas ta Belgiat lauluga "Mon Amour Pour Toi".
1962. aasta Eurovisiooni lauluvõistlusel esindas ta Belgiat lauluga "Ton Nom".
Peter, Sue &amp; Marc

Peter, Sue &amp; Marc oli Šveitsi ansambel.
Mare Kalda

Mare Kalda (sündinud 14. märtsil 1964) on Eesti folklorist, muistendite ja tänapäeva folkloori uurija. Ta on Eesti Kirjandusmuuseumi folkloristika osakonna vanemteadur ja Eesti-uuringute tippkeskuse liige.
Haridus.
Kalda õppis Tartu Ülikooli filoloogiateaduskonnas eesti keelt ja kirjandust, spetsialiseerudes folkloristikale. 2001. aastal kaitses ta Tartu Ülikoolis magistritöö teemal "Jutud peidetud varandustest: tõsieluteade, muistend, muinasjutt". 2011. aastal kaitses ta doktoritöö teemal "Rahvajutud peidetud varandustest: tegude saamine lugudeks" 
Teadustöö.
Mare Kalda uurimisteemad on seotud muistendite teooriaga, eesti aardepärimusega minevikus ja tänapäeval, ajalooliste ja kohasidusate muistenditega, geopeituse, meemide ja mitmete tänapäevaste folklooriilmingutega.
Ta on korraldanud teadusüritusi: 1990. aastal Tartus toimunud konverentsi "Traditional Folk Belief Today", 2002 Kirjandusmuuseumis folklorist Kristi Salve sünnipäevasümpoosioni "Rahvaluule lummuses", 2011 Rahvusvahelise sümpoosioni "Kalevipoeg 150" ja 2016 Rahvusvahelise Tänapäevamuistendiuurijate Seltsi aastakonverentsi. Regulaarselt koordineerib ta 2006. aastast iganädalasi Kirjandusmuuseumi folkloristika osakonna ja Eesti-uuringute Tippkeskuse uurijaseminare ehk nn teisipäevaseminare.
Ta on 2007. aastast usundi- ja kombeloo alaseid artikleid avaldava ajakirja Sator ja 2008. aastast akadeemilise teaduspublikatsiooni "Monumenta Estoniae Antiquae II. Eesti muistendid / Estonian legends" toimetuskolleegiumi liige.
Eesti meistrivõistlused korvpallimälumängus

 
 
Eesti meistrivõistluseid korvpallimälumängus peetakse korvpalliajakirja Basketball endise peatoimetaja Kristo Raudami eestvedamisel alates 30. jaanuarist 2016 Tallinnas. Traditsioonile pandi algus 2015. aastal, alates 2016. aastast toimub Eesti Korvpalliliiduga kooskõlas mälumäng nimega Eesti meistrivõistlused korvpallimälumängus.
Kokku esitatakse 60 korvpalliteemalist küsimust, iga õige vastus annab võistkonnale kaks punkti. Küsimuste peamisteks koostajateks on olnud mälumängur Jaan Allik (2015–2021) ja Kristo Raudam, aidanud on ka Janar Filippov, Marko Siil ja Reigo Kimmel. 2023. aastal asendasid Allikut Holger Tamm. Tuntumad osavõtjad on olnud korvpallurid Indrek Kajupank, Sten Olmre, Jaan Puidet, Raido Ringmets, Ran Andre Pehka, Reimo Tamm, Oliver Suurorg, Priit Ilver, Gerly Kostla, Irja Zilmer ja Madis Soodla, ajakirjanikud Ville Arike, Dannar Leitmaa, Raul Ranne, Rain Pruul, Henry Lääne, Ats Kuldkepp, Henry Rull, Jarmo Jagomägi, Rasmus Voolaid ja Ivar Jurtšenko, treenerid Alar Varrak, Priit Vene, Siim Raudla, Marko Parkonen ja Indrek Visnapuu, korvpallikohtunikud Atso Matsalu, Ranno Konks ja Indrek Kelement ning mälumängurid Indrek Salis, Marko Siil ja Illar Tõnisson.
Paremusjärjestused läbi aegade.
IX Eesti meistrivõistlused korvpallimälumängus (15.11.2025)
Kokku osales 13 võistkonda. 
VIII Eesti meistrivõistlused korvpallimälumängus (28.03.2024)
Kokku osales 13 võistkonda. 
VII Eesti meistrivõistlused korvpallimälumängus (8.04.2023)
Kokku osales 13 võistkonda. 
2022. aastal meistrivõistlusi ei peetud. 
VI Eesti meistrivõistlused korvpallimälumängus (28.11.2021)
Kokku osales 16 võistkonda. 
V Eesti meistrivõistlused korvpallimälumängus (23.02.2020)
Kokku osales 19 võistkonda. 
IV Eesti meistrivõistlused korvpallimälumängus (17.03.2019)
Kokku osales 19 võistkonda.
III Eesti meistrivõistlused korvpallimälumängus (25.02.2018) 
Kokku osales 19 võistkonda.
II Eesti meistrivõistlused korvpallimälumängus (19.02.2017) 
Kokku osales 26 võistkonda.
I Eesti meistrivõistlused korvpallimälumängus (30.01.2016) 
Kokku osales 22 võistkonda.
Ajakirja Basketball korvpalliteemaline mälumäng (17.01.2015) 
Kokku osales 25 võistkonda.
Siberi kontpuu

Siberi kontpuu ("Cornus alba") on kontpuuliste sugukonna kontpuu perekonda kuuluv mitmeaastane heitlehine põõsas. 
Nimi.
"Cornus" tuleb ld. k., kus "cornu" tähendab sarve. Nimi viitab kontpuu puidu kõvadusele. Ladinakeelne liiginimi "alba" tähendab valget ja märgib viljade värvust.
Botaanilised tunnused.
Lehed on elliptilised, ühtlaselt teravneva tipuga, ümardunud alusega, pealt tumerohelised, alt sinakashallid, pealt hõredalt, alt (tihedalt) lühikarvased, 5–10 cm pikad, 2–7 cm laiad. Sügisel omandavad lehed violetjaspunase või tumevioletja värvuse.
Kontpuu õitseb mais. Õied on kuni 8 cm läbimõõduga tihedates, lamedates, kännasjates õisikutes, kollakasvalged. Sageli õitseb sügisel teist korda.
Viljad on luuviljad piklik-kerajad, kuni 8 mm pikad, sinakasvalged kuni valged, kaetud kirmega, valmivad augustis.
Suvehaljas põõsas kasvab kuni 3 m kõrguseks. Kontpuu on noorelt püstiste ja vanemas eas rippuvate korallpunaste võrsetega põõsas. Väga dekoratiivse võrsevärviga ja ilusate viljadega, lehtede sügisvärvusega ja rikkaliku õitsemisega põõsad.
Levik ja ökoloogia.
Looduslikult kasvab Euroopa kirdeosas, Siberis, Kaug-Idas ja Mongoolias. On levinud terves maailmas ja ka Eestis, sest on väga dekoratiivne ilupõõsas.
Kasvutingimused.
Ta on külmakindel, varjutaluv ja mullastiku suhtes vähenõudlik. Talle ei sobi liiga kuivad mullad. Teda paljundatakse nii seemnetest kui ka võrsikutega. Talub hästi saastunud linnatingimusi. Sobib kasvatada üksikpõõsana, rühmiti ja kärpimata, nii vabavormilise kui ka kärbitud hekina.
Andres Eilart

Andres Eilart (sündinud 4. aprillil 1978) on eesti ajakirjanik, kirjanik ja kunstikoguja, aastatel 2015–2020 Maalehe peatoimetaja.
Haridus- ja töökäik.
Ta on lõpetanud Türi Gümnaasiumi ja Tallinna Tehnikaülikooli äri erialal.
Eilart töötas 2000. aastate alguses Eesti Päevalehe majandustoimetuse reporterina. 2004. aastal oli ta Ärilehe tegevtoimetaja. 2008. aastal juhtis ta Ärilehte ja Eesti Päevalehe majandustoimetust, aasta hiljem sai uudistetoimetuse juhiks, seejärel oli peatoimetaja asetäitja ja aastatel 2012–2015 Päevalehe tegevtoimetaja. Märtsist 2015 kuni 2020. aasta novembri lõpuni oli ta Maalehe peatoimetaja.
Ta on olnud Eesti Looduskaitse Seltsi juhatuse liige ja on Eesti Kunstimuuseumi Kunstisõprade Seltsi ja Tallinna Tehnikaülikooli Tallinna Kolledži juhatuse liige.
Eilart oli aastatel 2015-2017 Pressinõukogu liige.
Isiklikku.
Eilart on kunstihuviline: ta on koostanud kunstikatalooge, korraldanud näitusi ja kirjutanud kunstiteemalisi raamatuid, mis on tõlgitud eesti keelest ka inglise ja vene keelde. Eilarti kunstikogu teoste baasil toimus 2018. aastal Eesti Rahvusraamatukogus suurnäitus 1960.–1970. aastate kunstiuuendusest.
Tuntud looduskaitsja ja ühiskonnategelane Jaan Eilart oli Andres Eilarti onu.
Lize Marke

Liliane Couck (esinejanimega Lize Marke; sündinud 1. detsembril 1936 Denderleeuwis) on Belgia laulja.
1965. aasta Eurovisiooni lauluvõistlusel esindas ta Belgiat lauluga "Als het weer lente is".
Tonia

Arlette Antoine Dominicus (esinejanimega Tonia; sündinud 25. juulil 1947 Anderlechtis) on Belgia laulja.
1966. aasta Eurovisiooni lauluvõistlusel esindas ta Belgiat lauluga "Un peu de poivre, un peu de sel".
Claude Lombard

Claude Lombard (25. veebruar 1945 Brüssel – 20. september 2021) oli Belgia laulja.
1968. aasta Eurovisiooni lauluvõistlusel esindas ta Belgiat lauluga "Quand tu reviendras", mis kogus 8 punkti ja saavutas 7. koha.
Seiuni auhind

Seiuni auhind (jaapani keeles 星雲賞 ["Seiunshō"], tähendab "udukogu auhind") on alates 1970. aastast Jaapani Ulmekokkutulekul väljaantav auhind eelmise aasta jooksul jaapani autori loodud ulmeteosele. Hääletada saavad kõik kokkutulekul osalejad. 
See on Jaapani vanim ulmeauhind ja koos Jaapani SF-i Suurauhinnaga üks kahest olulisemast Jaapani ulmevaldkonna auhinnast.
Auhindu antakse järgmistes kategooriates:
Lisaks võib korraldaja anda välja eriauhinna, mis ei kuulu hääletamisele.
Lily Castel

Alice van Acker (esinejanimega Lily Castel; sündinud 10. aprillil 1937 Gentis) on Belgia laulja.
1971. aasta Eurovisiooni lauluvõistlusel esindas ta koos Jacques Raymondiga Belgiat lauluga "Goeiemorgen, Morgen".
Serge &amp; Christine Ghisoland

Serge &amp; Christine Ghisoland on Belgia ansambel.
1972. aasta Eurovisiooni lauluvõistlusel esindas ta Belgiat lauluga "À la folie ou pas du tout".
Nicole &amp; Hugo

Nicole &amp; Hugo on Belgia ansambel.
1973. aasta Eurovisiooni lauluvõistlusel esindas ta Belgiat lauluga "Baby, Baby".
Ann Christy

Christianne Leenaerts (esinejanimega Ann Christy; 22. september 1945 Antwerpen – 7. august 1984 Meise) oli Belgia laulja.
1975. aasta Eurovisiooni lauluvõistlusel esindas ta Belgiat lauluga "Gelukkig zijn", mis kogus 17 punkti ja saavutas 15. koha.
Micha Marah

Micha Marah (sündinud 26. septembril 1953 Oud-Turnhoutis) on Belgia laulja.
1979. aasta Eurovisiooni lauluvõistlusel esindas ta Belgiat lauluga "Hey Nana".
Telex

Telex on Belgia ansambel.
1980. aasta Eurovisiooni lauluvõistlusel esindas ta Belgiat lauluga "Euro-Vision", mis kogus 14 punkti ja saavutas 17. koha.
Emly Starr

 Marie-Christine Mareels (esinejanimega Emly Starr; sündinud 5. septembril 1957 Laarnes) on Belgia laulja.
1981. aasta Eurovisiooni lauluvõistlusel esindas ta Belgiat lauluga "Samson".
Stella Maessen

Stella Maessen (sündinud 6. augustil 1953) on Hollandi laulja.
1982. aasta Eurovisiooni lauluvõistlusel esindas ta Belgiat lauluga "Si tu aimes ma musique".
Pas de deux

Pas de deux oli Belgia ansambel. Ansambel tegutses aastail 1982–1983.
1983. aasta Eurovisiooni lauluvõistlusel esindas ta Belgiat lauluga "Rendez-vous".
Esimene Masuuria järvede lahing

Esimene Masuuria järvede lahing oli 7.–14. septembrini 1914 Esimese maailmasõja idarindel Ida-Preisimaal Saksa keisririigi ja Vene keisririigi vägede vahel võideldud lahing. 
Koos nädal varem võidetud Tannenbergi lahinguga, mille käigus hävitati peaaegu täielikult Vene 2. armee, oli see osa Saksa vastupealetungist Ida-Preisimaale tunginud Vene vägede vastu.
Lahingus olid vastamisi kindral Paul von Rennenkampfi juhitud Vene 1. armee ja kindral Paul von Hindenburgi juhitud Saksa 8. armee. Lahingu tagajärjel said Vene väed otsustavalt lüüa ja pidid Ida-Preisimaalt taanduma. 1. armee pääses täielikust hävingust ainult tänu kiirele taganemisele, liikudes umbes 40 kilomeetrit päevas.
Linda Lepomme

Linda Lepomme (sündinud 16. märtsil 1955) on Belgia näitleja ja laulja.
1985. aasta Eurovisiooni lauluvõistlusel esindas ta Belgiat lauluga "Laat me nu gaan".
Jaapani SF'i Suurauhind

Jaapani SF-i Suurauhind (jaapani keeles 日本ＳＦ大賞 ["Nihon Esu-Efu Taishō"} on igal aastal Jaapani Teadus- ja Imeulme Autorite Seltsi poolt välja antav auhind. Seda antakse välja alates 1980. aastast.
Auhinnale kandideerivad lisaks kirjandusteostele ka eelnenud aasta jooksul avaldatud koomiksid ning mängu- ja joonisfilmid. Kõrvuti Seiuni auhinnaga on see üks kahest olulisimast Jaapani ulmeauhinnast.
Žürii annab välja ka eriauhindu, mida võidakse anda ka postuumselt.
Sandra Kim

Sandra Kim (õieti Sandra Caldarone; sündinud 15. oktoobril 1972 Liège'i lähedal Montegnées (tänapäeval Saint-Nicolas) Belgias) on Belgia laulja. 
Ta võitis 1986. aasta Eurovisiooni lauluvõistluse lauluga "J'aime la vie". Ta võitis Eurovisiooni lauluvõistluse 13-aastaselt ja on siiani selle võistluse noorim võitja.
Tema esinejanime perekonnanimi Kim on viide Kim Wilde'ile.
Liliane Saint-Pierre

Liliane Louise Keuninckx (esinejanimega Liliane Saint-Pierre; sündinud 18. detsembril 1948) on Belgia laulja.
1987. aasta Eurovisiooni lauluvõistlusel esindas ta Belgiat lauluga "Soldiers of Love".
Ingeborg Sergeant

Ingeborg Thérèse Marguerite Sergeant (sündinud 15. oktoobril 1966) on Belgia laulja.
1989. aasta Eurovisiooni lauluvõistlusel esindas ta Belgiat lauluga "Door de wind".
Raymond Poincaré

Raymond Nicolas Landry Poincaré (20. august 1860 Bar-le-Duc – 15. oktoober 1934 Pariis) oli prantsuse riigimees, jurist ja poliitik, kes oli Prantsusmaa president aastatel 1913–1920, sealhulgas Esimese maailmasõja ajal, ning kolmel korral peaminister (1912–1913, 1922–1924 ja 1926–1929).
Poincaré oli poliitiliselt konservatiivne ja mõõdukalt rahvuslikult meelestatud juht, kes püüdis tugevdada riigi institutsioone ning säilitada poliitilist ja sotsiaalset stabiilsust. Tema presidendiaeg langes perioodi, mil Prantsusmaa seisis silmitsi esimese maailmasõja katsumustega ja selle tagajärgedega. Ta toetas tugevat kaitsepoliitikat ja sõjalist valmisolekut, olles veendunud Saksamaa ohus Prantsusmaale.
1920. aastatel, olles taas peaminister, mängis Poincaré keskset rolli Prantsusmaa majanduse stabiliseerimisel. 1923. aastal juhtis ta Saksamaa Ruhri piirkonna okupeerimist, et sundida Saksamaad täitma reparatsioonikohustusi. Tema viimase valitsusperioodi ajal (1926–1929) saavutati rahanduspoliitiline tasakaal ning frangi väärtuse taastamine, mida hakati tundma kui "Poincaré franki".
Halvenenud tervis sundis Poincaré'd 1929. aasta juulis valitsusest lahkuma. Ülejäänud elu jooksul keskendus ta oma mälestusteraamatu "Prantsusmaa teenistuses" (prantsuse keeles "Au service de la France") kirjutamisele, mis ilmus kümnes köites aastatel 1926–1933.
Poincaré oli ka tunnustatud õigusteadlane ja Prantsuse Akadeemia liige. 
Ta suri 15. oktoobril 1934 Pariisis 74-aastaselt ning on maetud Bar-le-Duc'i kalmistule.
Perekond ja eraelu.
Raymond Poincaré sündis jõukas ja haritud perekonnas Meuse'i departemangus Bar-le-Duc'is. Tema isa Nicolas Antonin Hélène Poincaré oli insener ja riigiteenistuja, ema Nanine Marie Ficatier oli koduperenaine. Tema vend Lucien Poincaré oli tuntud füüsik ja haridusametnik, ning tema kauge sugulane Henri Poincaré oli 19. sajandi tuntud matemaatik.
Poincaré abiellus 1904. aastal Henriette Adeline Benucci'ga, kellega tal polnud ühiseid lapsi. Henriette oli pärit Prantsuse ja Itaalia päritolu perekonnast ning oli olnud varem abielus. Paar elas tagasihoidlikku eraelu.
Clouseau

Clouseau on Belgia ansambel.
1991. aasta Eurovisiooni lauluvõistlusel esindas ta Belgiat lauluga "Geef het op", mis kogus 23 punkti ja saavutas 16. koha.
Jaapani Kriminaalkirjanike Seltsi auhind

Jaapani Kriminaalkirjanike Seltsi Auhind (jaapani keeles 日本推理作家協会賞 ["Nihon Suiri Sakka Kyōkai Shō"]) on Jaapani mainekaim kriminaalkirjanduse auhind. Mõningate nimemuudatustega antakse seda välja alates 1948. aastast.
Auhinnale pani alguse mõjukas jaapani kriminaalromaanikirjanik Edogawa Ranpo.
Morgane

Ingrid Simonis (esinejanimega Morgane; sündinud 23. augustil 1975) on Belgia laulja.
1992. aasta Eurovisiooni lauluvõistlusel esindas ta Belgiat lauluga "Nous, on veut des violons".
Püstolkäepide

Püstolkäepide on relva käepide, mis on mõeldud relva käes hoidmiseks ja kasutamiseks. Tulirelvade püstolkäepidemest hoitakse sama käega, millega vajutatakse päästikut. Püstolkäepide tagab tulirelva kiire, lihtsa ja ohutu kasutamise, relva õige joonduse (sihtmärk–kirp–sihik–silm), kuuli õige ja soovitud suuna, summutab tagasilööki. Osadel automaattulirelvadel on olemas teise käega hoitav eesmine püstolkäepide, mis suurendab relva stabiilsust ja kasutusmugavust.
Barbara Dex

Barbara Maria Karel Deckx (esinejanimega Barbara Dex; sündinud 22. jaanuaril 1974) on Belgia laulja.
1993. aasta Eurovisiooni lauluvõistlusel esindas ta Belgiat lauluga "Iemand als jij".
Frédéric Etherlinck

Frédéric Idesbald Van Goitsenhoven-Maeterlinck (esinejanimega Frédéric Etherlinck; sündinud 11. augustil 1968) on Belgia laulja.
1995. aasta Eurovisiooni lauluvõistlusel esindas ta Belgiat lauluga "La voix est libre".
Kolm pašat

Kolmeks pašaks (türgi keeles "Üç Paşa") nimetati kolmest Osmanite riigitegelasest: suurvesiirist (peaminister) ja siseministrist Talaat Paşast, sõjaministrist Enver Paşast ja mereväeministrist Djemal Paşast koosnenud triumviraati, mis juhtis Osmanite riiki Esimese maailmasõja ajal.
Kolmest pašast said 1913. aasta riigipöörde järel Osmanite riigi "de facto" juhid. Nad olid vastutavad nii Osmanite riigi Esimesse maailmasõtta astumise kui ka Armeenia genotsiidi planeerimise eest.
Lisa del Bo

Reinhilde Goossens (esinejanimega Lisa del Bo; sündinud 9. juunil 1961) on Belgia laulja.
1996. aasta Eurovisiooni lauluvõistlusel esindas ta Belgiat lauluga "Liefde is een kaartspel" ning pälvis 16.-17. koha.
Vanessa Chinitor

Vanessa Chinitor (sündinud 13. oktoobril 1976 Dendermondes) on Belgia laulja.
1999. aasta Eurovisiooni lauluvõistlusel esindas ta Belgiat lauluga "Like the Wind".
Sergio &amp; The Ladies

Sergio &amp; The Ladies on Belgia ansambel.
2002. aasta Eurovisiooni lauluvõistlusel esindas ta Belgiat lauluga "Sister".
Urban Trad

Urban Trad on Belgia ansambel.
2003. aasta Eurovisiooni lauluvõistlusel esindas ta Belgiat lauluga "Sanomi".
Xandee

Sandy Boets (esinejanimega Xandee; sündinud 18. detsembril 1976 Tienenis) on Belgia laulja.
2004. aasta Eurovisiooni lauluvõistlusel esindas ta Belgiat lauluga "1 Life".
Nuno Resende

Nuno Resende (täisnimi Nuno Guilherme de Figueiredo Resende; sündinud 25. juunil 1973 Portos) on Portugali laulja.
2005. aasta Eurovisiooni lauluvõistlusel esindas ta Belgiat lauluga "Le grand soir".
Krazy Mess Groovers

Krazy Mess Groovers on Belgia ansambel.
2007. aasta Eurovisiooni lauluvõistlusel esindas ta Belgiat lauluga "Love Power".
Ishtar (ansambel)

Ishtar on Belgia ansambel.
2008. aasta Eurovisiooni lauluvõistlusel esindas ta Belgiat lauluga "O Julissi".
Witloof Bay

Witloof Bay on Belgia ansambel.
2011. aasta Eurovisiooni lauluvõistlusel esindas ansambel Belgiat lauluga "With Love Baby".
Doce

Doce on Portugali ansambel.
1982. aasta Eurovisiooni lauluvõistlusel esindas ansambel Portugali lauluga "Bem bom".
Armando Gama

Armando António Capelo Diniz da Gama (25. juuni 1954 – 17. jaanuar 2022) oli portugali laulja.
1983. aasta Eurovisiooni lauluvõistlusel esindas ta Portugali lauluga "Esta balada que te dou".
Maria Guinot

Maria Guinot (20. juunil 1945 – 3. november 2018) oli portugali laulja.
1984. aasta Eurovisiooni lauluvõistlusel esindas ta Portugali lauluga "Silêncio e tanta gente", mis kogus 38 punkti ja saavutas 11. koha.
Ehrwald

Ehrwald on vald ("Gemeinde") Austrias Tirooli liidumaal Reutte ringkonnas. Vald asub 994 m kõrgusel merepinnast. Valla pindala on 49,4 km², 1. jaanuaril 2016 elas seal 2584 inimest.
Ehrwald asub Zugspitze (2950 m) lõunapoolsel jalamil, see on Saksamaa kõrgeim mägi, kuid seda jagatakse Austriaga. Linn on Zugspitzega ühendatud Tirooli õhutrammiga.
Adelaide Ferreira

Maria Adelaide Mengas Matafome Ferreira (sündinud 23. septembril 1959) on portugali laulja.
1985. aasta Eurovisiooni lauluvõistlusel esindas ta Portugali lauluga "Penso em ti, eu sei".
Elbigenalp

Elbigenalp on vald ("Gemeinde") Austrias Tirooli liidumaal Reutte ringkonnas. Vald asub 1039 m kõrgusel merepinnast. Valla pindala on 33,09 km², 1. jaanuaril 2016 elas seal 886 inimest.
Elbigenalp asub umbes Lechi oru keskpaigas.
Dora (laulja)

Dora Maria Reis Dias de Jesus (sündinud 1966) on portugali laulja.
1986. aasta Eurovisiooni lauluvõistlusel esindas ta Portugali lauluga "Não sejas mau para mim" ja 1988. aastal lauluga "Voltarei".
Nevada (ansambel)

Nevada oli Portugali ansambel.
1987. aasta Eurovisiooni lauluvõistlusel esindas ansambel Portugali lauluga "Neste barco à vela".
Da Vinci

Da Vinci on Portugali ansambel.
1989. aasta Eurovisiooni lauluvõistlusel esindas ta Portugali lauluga "Conquistador".
Nucha

Cristina Isabel dos Santos Baldaia Trindade (sündinud 21. juunil 1966 Águedas) on portugali laulja.
1990. aasta Eurovisiooni lauluvõistlusel esindas ta Portugali lauluga "Há sempre alguém".
Dulce Pontes

Dulce José Silva Pontes (sündinud 8. aprillil 1969) on portugali laulja.
1990. aasta Eurovisiooni lauluvõistlusel esindas ta Portugali lauluga "Lusitana paixão".
Carlos Paião

Carlos Manuel de Marques Paião (1. november 1957 - 26. august 1988) oli portugali laulja.
1981. aasta Eurovisiooni lauluvõistlusel esindas ta Portugali lauluga "Playback".
Kahefloriinine münt

Kahefloriinine münt (inglise keeles "double florin", lühend 4/- ehk neli šillingit) oli aastail 1887–1890 vermitud Ühendatud Kuningriigi hõbemünt.
Münt vermiti 925-tuhandikusest hõbedast, kaaluga 22,6 grammi ja läbimõõduga 36 mm.
Kahefloriinine münt on ametlikult käibel ka tänapäeval, nimiväärtusega 20 penni.
Peep Kuld

Peep Kuld (sündinud 28. jaanuaril 1972 Paides) on eesti ettevõtja ja veebikaubanduse-logistika tehnoloogiate arendaja.
Peep Kuld on sündinud 1972. aastal Paides. Lõpetas Viljandi V Keskkooli. 1990. aastatel lõpetas Tallinna Tehnikaülikooli majanduse erialal. Pärast seda täiendas ennast Saksamaal rakenduslikus Karlsruhe Tehnika- ja Majanduskõrgkoolis. On töötanud Tallinna Kaubamajas, Hoiupangas finantsspetsialistina ja 2003. aastani Hansapangas fondijuhina.
2003. aastast arendab ta koos äripartner Arno Kütiga innovaatilisi äriprojekte. Samal aastal läks kaasosanikuks Küti asutatud mööbli veebipoe firmasse ON24 AS. 2006. aastal käivitati oma logistikavõrk ja töötati välja kaupade klientidele kojuveo süsteem, mis viis edasi logistikaosakonna baasil loodud pakiautomaatide tootmiseks mõeldud idufirma SmartPosti loomiseni 2008. aastal. 
2009. aastal nimetati SmartPosti pakiautomaatide võrk Eesti aasta logistikateoks. Samal aastal sai ON24-st Eesti suurim mööblimüüja. Edukas postiautomaatide üle-eestilise võrguga firma müüdi 2010. aastal Soome postiettevõttele Itella.
Selle asemele lõid Peep Kuld ja Arno Kütt Viljandis firma Cleveron AS, mis asus pakiautomaate ja -roboteid edasi arendama. Plaanis on rajada Eestisse 500 aparaadiga pakirobotite võrgustik CollectNet, mida saaksid kasutada kõik logistikafirmad, ettevõtted, era­isikud või e-poed. 2017 aastal pakuvad klientidele täisteenindust uue generatsiooni pakiautomaadid, nagu PackRobot ja Flex, mis viivad pakkide kättetoimetamise efektiivsuse ja kasutajamugavuse täiesti uuele tasemele. 
Viljandi külje all asuvas moodsas Cleveroni laboris testitakse uusi postipakkide kojukandedroone. 2017. aastal pandi Tallinnas kortermajas Laev tööle maailma esimene pilvepõhine nutipostkastide süsteem, mis tugineb Cleveroni nutikal pakiautomaadil Cleveron 301. 
Peep Kuld on firmas äristrateegia paikapanemise poole peal, Arno Kütt rohkem robotite tehnoloogia väljatöötaja.
Tsitaate.
Peep Kuld tulevikuplaanidest: 
"Tahame luua Eesti kõige väärtuslikuma ettevõte".
Peep Kulla üks juhtmoto: 
"Ma ei õpi mitte selleks, et töötada, vaid töötan selleks, et õppida!"
Liikmesus.
Peep Kuld on mitme äriühingu osanik ja MTÜ Eesti E-Kaubanduse Liidu juhatuse liige.
Isiklikku.
Tema abikaasa on ajakirjanik Kadi Jaanisoo-Kuld.
Dina

Ondina Maria Farias Veloso (esinejanimega Dina; 18. juuni 1956 Carregal do Sal – 12. aprill 2019 Lissabon) oli Portugali laulja.
1992. aasta Eurovisiooni lauluvõistlusel esindas ta Portugali lauluga "Amor d'água fresca".
Anabela

Anabela Braz Pires (esinejanimega Anabela; sündinud 22. septembril 1976) on Portugali laulja.
1993. aasta Eurovisiooni lauluvõistlusel esindas ta Portugali lauluga "A cidade (até ser dia)".
Sara Tavares

Sara Alexandra Lima Tavares (1. veebruaril 1978 Lissabon – 19. november 2023 Lissabon) oli Portugali laulja.
1994. aasta Eurovisiooni lauluvõistlusel esindas ta Portugali lauluga "Chamar a Música", mis kogus 73 punkti ja saavutas 8. koha.
Vargapesa

Vargapesa oli lambipessa või voolumõõtjate kasutuselevõtu järel seinal asuvasse voolumõõtjasse korgi asemele keeratav pistikupesadega vahetükk, mille abil sai vooluvõrku ühendada näiteks raadio või triikraua.
Enne elektrienergia arvestite kasutuselevõttu tasuti elektri eest lampide arvu järgi, seega võimaldas pesa tarvitatud elektrit "tasuta" saada. Voolumõõtja korgi asemele keeratud vargapesa abil sai elektrit enne mõõtjasse jõudmist, sellest ka nimetus. 
Hiljem on vargapesaks nimetatud lihtsalt voolujagajaid (harupistikuid või harukontakte).
Célia Lawson

Célia Maria Fernandes Lawson ( sündinud 9. juunil 1974) on Portugali laulja.
1997. aasta Eurovisiooni lauluvõistlusel esindas ta Portugali lauluga "Antes do adeus".
Alma Lusa

Alma Lusa oli Portugali ansambel, mis loodi Eurovisiooni lauluvõistluse Portugali eelvoorus "Festival da Canção" osalemiseks.
1998. aasta Eurovisiooni lauluvõistlusel Birminghamis esindas ansambel Portugali lauluga "Se eu te pudesse abraçar", mis saavutas 36 punktiga 12. koha.
MTM

MTM oli Portugali ansambel, mille moodustasid Marco Quelhas ja Tony Jackson. 
2001. aasta Eurovisiooni lauluvõistlusel esindas ansambel Portugali lauluga "Só sei ser feliz assim".
Rita Guerra

Rita Maria de Azevedo Mafra Guerra (sündinud 22. oktoobril 1967 Lissabonis) on portugali laulja.
2003. aasta Eurovisiooni lauluvõistlusel esindas ta Portugali lauluga "Deixa-me sonhar".
Sofia Vitória

Sofia Vitória Inácio (sündinud 28. aprillil 1979) on Portugali laulja.
2004. aasta Eurovisiooni lauluvõistlusel esindas ta Portugali lauluga "Foi Magia".
Sabrina (Portugali laulja)

Maria Teresa Villa-Lobos (esinejanimega Sabrina; sündinud 30. märtsil 1982) on portugali laulja.
2007. aasta Eurovisiooni lauluvõistlusel esindas ta Portugali lauluga "Dança comigo".
Flor-de-Lis

Flor-de-Lis oli Portugali ansambel.
2009. aasta Eurovisiooni lauluvõistlusel esindas ansambel Portugali lauluga "Todas as ruas do amor".
Tonga 2014. aasta taliolümpiamängudel

Tonga osales 2014. aasta taliolümpiamängudel Sotšis ühe sportlasega. See oli esimene kord, mil Tonga taliolümpiamängudest osa võttis.
Tongat esindas kelgutamises Bruno Banani, kes saavutas meeste ühekelgul 39 võistleja seas 32. koha.
Christa Williams

Christa Williams (sünninimi Christa Bojarzin; 5. veebruar 1926 Königsberg – 29. juuli 2012 München) oli Saksamaa laulja.
1959. aasta Eurovisiooni lauluvõistlusel esindas ta Šveitsi lauluga "Irgendwoher".